Weybridge (Surrey)

Weybridge er en engelsk by ved elven Wey i distriktet Elmbridge i grevskapet Surrey. Den grenser i nord av elven Themsen ved munningen av Wey. Stedsnavnet Weybridge betyr «broen over Wey». Byen er avsidesliggende forstadsby innenfor Stor-Londons urbane område. Eiendomsprisene er godt over det nasjonale gjennomsnittet per 2008.«The most expensive streets in the South West, 2008» , The Times, 19. februar 2008.

I henhold til folketellingen i 2011 har byen en befolkning på 15 449 innbyggere,Key Statistics; Quick Statistics: Population Density , United Kingdom Census 2011, Office for National Statistics men dens urbane område (build-up area) er langt større, 29 837 innbyggere.«Weybridge (Surrey)», City Population Flere kjente personer i britisk offentlighet bor eller har hatt bolig i Weybridge, blant annet popsangeren Cliff Richard og forballspilleren Petr Čech. To av medlemmene av The Beatles hadde tilknytning her: John Lennon (1964-1968) og Ringo Starr (1965-1968). Den internasjonale skuespilleren Jacqueline Bisset er født i byen.

 Historie 
Weybridge omtales i Domesday Book i 1086 som Webrige og Webruge. Stedet var da delvis eid av klosteret Chertsey Abbey, delvis av en angelsakser fra klosteret, og delvis av Herfrid, tilhørende biskopen av Bayeux, som var Vilhelm Erobrerens halvbror. Fram til slutten av 1700-tallet var Weybridge kun en meget liten landsby ved overgangen av elven Wey. En mølle for å male korn og hjemværende barnepass var de fremste kilder til inntekter før på 1900-tallet.Malden, H.E., red. (1911): «Parishes: Weybridge» i: A History of the County of Surrey: Volume 3. Institute of Historical Research.

Det kongelige slottet Oatlands Palace, som lå i utkanten av byens områder, ved grensen mellom Weybridge og Walton, ble bygd av Henrik VIII. Her giftet han seg med sin femte hustru, Catherine Howard. Da palasset ble revet i 1650, ble murstein herfra benyttet for å bygge den nye kanalen Wey and Godalming Navigations som eksisterte fra 1653 til 1764.«History of the Canal» 

 Referanser 

 Eksterne lenker 
 History of Weybridge, Weybridges historie
 The River Wey and Wey Navigations Community Site
 Aerial photographs of Weybridge 
 Walton & Weybridge Film Society

Kategori:Byer i Surrey
Kategori:Domesday Book